รายได้ค่าธรรมเนียม-บริการเพิ่ม ดันกำไร ASP ปี 64 โต 135% แตะ 978 ลบ.
ASP ปี 64 กำไรโต 135% แตะ 978 ลบ. จากปี 63 มีกำไร 415 ลบ. มาจากรายได้ค่าธรรมเนียม-บริการเพิ่ม รวมทั้งรายได้ค่านายหน้าจากการซื้อขายหลักทรัพย์เพิ่มขึ้น
31 ม.ค. 2565

บริษัท เอเซีย พลัส กรุ๊ป โฮลดิ้งส์ จำกัด (มหาชน) หรือ ASP รายงานผลการดำเนินงานงวดปี 2564 สิ้นสุดวันที่ 31 ธ.ค.2564 ดังนี้

สำหรับผลดำเนินงานตามงบการเงินรวมงวดปีสิ้นสุด 2564 บริษัทฯ มีกำไรสุทธิเป็นจำนวนเงิน 978.36 ล้านบาท เปรียบเทียบกับงวดเดียวกันของปี 2563 จำนวนเงิน 415.78 ล้านบาท เพิ่มขึ้นร้อยละ 135 โดยบริษัทฯ มีรายได้ค่าธรรมเนียมและบริการเพิ่มขึ้น 700.64 ล้านบาท หรือ ร้อยละ 95 จากปีก่อน และมีรายได้ค่านายหน้าจากการซื้อขายหลักทรัพย์เพิ่มขึ้น 373.10 ล้านบาท หรือร้อยละ 43 จากปีก่อน รวมทั้งมีกำไรและผลตอบแทนจากเครื่องมือทางการเงินและรายได้ดอกเบี้ยเงินให้กู้ยืมเพื่อซื้อหลักทรัพย์ที่เพิ่มขึ้น